भोपाल. भोपाल में करीब 10 लाख पैन कार्ड धारक हैं। इनमें से करीब साढ़े सात लाख लोग रिटर्न नहीं भरते हैं। इनमें छात्रों के साथ गृहिणियां भी शामिल हैं। आयकर विभाग इस आंकड़े के सामने आने के बाद सक्रिय हो गया है।
लिहाजा, आयकर विभाग द्वारा आनन-फानन में इन्हें नोटिस जारी किए जा रहे हैं। इसमें लिखा गया है कि नोटिस मिलने के 7 दिनों के भीतर वे दो साल (वर्ष 2014-15 व 2015-16) का रिटर्न जमा करें। जनवरी के पहले पखवाड़े में ये नोटिस जारी होंगे।
भोपाल कमिश्नरेट में 30 वार्ड हैं। हर वार्ड में ऐसे 20 से 25 हजार पेन धारकों की जानकारी सामने आई है, जो रिटर्न नहीं भर रहे हैं। वहीं, प्रदेश में भी रिटर्न नहीं भरने वाले लोगों की संख्या 50 लाख से अधिक हो गई है।
तो भरना पड़ेगा टैक्स
नोटिस का वाजिब जवाब नहीं देने वाले पैन नंबरों को स्क्रूटनी करके अलग किया जाएगा। उन्हें फिर धारा 142(1) का नोटिस जारी होगा। रिटर्न फाइल होने के बाद असेसमेंट की प्रोसिडिंग शुरू होगी। ऐसे में आयकर विभाग स्वतंत्र होगा कि वह किस साल का केस खोले। उसी के हिसाब से टैक्स का निर्धारण किया जाएगा। डिफाल्टर होने की सूरत में 143(3) तथा 147 के तहत कार्रवाई की जाएगी।
बोर्ड ने दिया है लक्ष्य
मप्र में इस समय 10 लाख लोग ही रिटर्न भरते हैं। इसलिए केंद्रीय प्रत्यक्षकर बोर्ड (सीबीडीटी) ने लक्ष्य दिया है कि रिटर्न भरने वालों की संख्या 12 लाख बढ़ाई जाए।
- आयकर विभाग चाहता है कि ज्यादा से ज्यादा लोग जो नॉन फाइलर हैं, उनसे रिटर्न भरवाकर ऐसे लोगों की संख्या में वृद्धि की जाए जो रिटर्न भरने वाले हैं। मप्र को रिटर्न भरने वालों की संख्या बढ़ाने का लक्ष्य भी मिला है। यह सब उसी प्रक्रिया का हिस्सा है। - राजेश जैन, सीए
hin_Deva hin_Deva hin_Deva hin_Deva hin_Deva hin_Deva hin_Deva hin_Deva